Penerbit Telah Berbincang Mengenai Perancangan Musim 3 ‘Tale Of The Nine-Tailed’
Tale of the Nine-Tailed 1938 telahpun menamatkan rancangannya pada 11 Jun yang lalu dengan episod terakhir memperolehi rating 8.0 peratus, yang paling tinggi sepanjang siarannya.  Episod terakhir drama tersebut telah menarik perhatian penonton dengan babak pasca-kredit yang menggoda Musim 3.  Selepas kredit dan mesej ‘terima kasih’ kepada penonton, kedengaran suara Yi Yeon yang berkata, “Jadi, ini Joseon?”. Drama itu kemudian menunjukkan adegan animasi ringkas yang memaparkan Yi Yeon berlari dari dua lelaki yang mengejarnya pada era Joseon, sekaligus memberi petunjuk bahawa drama itu mempunyai perancangan Musim 3 dimana ia pergi lebih jauh ke masa lalu.  Dikala babak kredit itu meninggalkan persoalan mengenai musim terbaru, tvN telah mengesahkan bahawa mereka telahpun berbincang mengenai perancangan musim ketiga drama, namun mendedahkan bahawa pekara itu masih belum diputuskan.  Musim pertama Tale of the Nine-Tailed telah membuat debut pada 2020, menceritakan kisah gumiho jantan (musang mitos berekor sembilan) Yi Yeon, lakonan Lee Dong Wook, yang berada pada zaman kini. Musim kedua bagaimanapun membawa Yi Yeon ke masa lalu, atau lebih tepat, ke tahun 1938, di mana dia memulakan penggembaraan dalam usahanya untuk kembali ke masa kini. 